افغان چارواکي وايي په نیمروز کې د ملکي کسانو د وژل کېدو په رپورټونو یې تحقیقات شرو کړي
 د انساني حقونو نړیوالې ادارې هیومن رایټس کارکوونکي پېټرېشا ګاسمین د افغان صدر په اعلان پوښتنې راپورته کړي. هغې وویل په تېرو کلونو کې د ډېرو تحقیقاتو لوظونه شوي دي خو بیا هېڅ مخې ته نه دي راغلي او نه هم د نړیوالو قوانینو په سرغړونو کې د ککړو کسانو محاسبه شوي ده
اسلام اباد — په افغانستان کې چارواکو ویلي په نیمروز ولایت کې د وسله والو په ضد په هوايي بمبارۍ کې د مېرمنو او ماشومانو په شمول د ۱۸ ملکي کسانو د وژل کېدو د رپورټونو ورسته یې د پېښې په اړه تحقیقات شروع کړي دي. افغان هوايي ځواکونو د نیمرزو په خوشرود ولسوالۍ کې د خالي، شنبې، په د وسله والو خلا عملیات وکړل او مامورینو وویل چې پکې ۱۴ طالب وسله وال ووژل شوو. خو د وي او ای د انګریزۍ څانګه په خپل رپورټ کې وايي ځايي خلک او د ولایتي شورا ځینې غړي وايي د وسله والو په ضد عملیاتو کې یو راکټ په یو کور لګېدلی دی چې په نتیجه کې یې د یوې کورنۍ ۱۸ کسان وژل شوي دي. د وي او ای رپورټ وايي طالبانو دا خبره رد کړي چې د حملې په سیمه کې یې وسله وال موجود وو. د ملکي کسانو د تلفاتو په اړه د رپورټونو نو پس په افغان حکومت غږ شوی چې د پېښې پلټنې دې وکړي. دافغان صدر اشرف غني د ګل، دوشنبې، په ورځ وویل چې مامورینو تې امر کړی چې د نیمروز متاثره کورنۍ ته دې ورسیږي. افغان صدر زیاته کړه چې امر یې کړی دی چې د دفاع او امنیت مامورینو دې د نیمرزو د پېښې مکمل تحقیقات وکړي او هغه ته دې حال ورکړي. ملګرو ملتونو د افغان صدر د اعلان هرکلی وکړو او په دې خبره یې ټینکار وکړو چې د پېښې مسولیت لروونکو مامورینو دې احتساب وکړی شي. خو د انساني حقونو نړیوالې ادارې هیومن رایټس کارکوونکي پېټرېشا ګاسمین د افغان صدر په اعلان پوښتنې راپورته کړي. هغې وویل په تېرو کلونو کې د ډېرو تحقیقاتو لوظونه شوي دي خو بیا هېڅ مخې ته نه دي راغلي او نه هم د نړیوالو قوانینو په سرغړونو کې د ککړو کسانو محاسبه شوي ده. د وي او ای رپورټ وايي په افغانستان کې د یورپين یونین استازې دفتر هم د نیمروز او په هلمند کې د ملکي کسانو د وژل کېدود تحقیقاتو غوښتنه کړې ده. د وي او ای رپورټ وايي تېره هفته د هلمند په مرکزي ښار لشکرګاه کې د طالبانو په ضد هوايي عملیاتو کې د یوې کورنۍ پنځه کسان ووژل شوو چې پکې درې ماشومان هم شامل وو. د اکتوبر په میاشت کې ملګرو ملتونو ویلي وو چې د ۲۰۲۰ په لومړو نهو میاشتو کې په افغانستان کې ۲۱۰۰ ملکي کسان ووژل شوو او ۳۸۰۰ زخمیان شوي وو. ملګرو ملتونو د افغانستان هوايي پوځ د دغه تلفاتو د اته فیصد برخې ذمه وار وبللو. د ګل، دوشنبې، په ورځ خپل بیان کې افغان صدر اشرف غني وویل طالبان او نور وسله وال د ملکي کسانو په شا پټېږي چې له امله یې د دوی په ضد عملیاتو کې ملکي خلکو ته زیان رسیږي.